open-index/open-wikipedia-markdown huggingface dataset:
Կնքահայր (քավոր)

մինի
**Կնքահայր**, ինչպես նաև  **կնքամայր,** քրիստոնեական ավանդույթի մեջ հոգևոր ծնող, որը մկրտության արարողության ընթացքում Աստծո առջև պատասխանատվություն է վերցնում մկրտվողի կամ մկրտվողների հոգևոր դաստիարակության և բարեպաշտության համար։ Կնքահորը այլ կերպ ասում են նաև վկա, երաշխավոր, սանահայր, կնքավոր։ Վերջինից էլ առաջացել է ավելի կարճ՝ ժողովրդական լեզվում տարածված «քավոր» ձևը, որով դիմում են կնքահորը,  և «քավորկին», որով դիմում են կնքամորը։ Կնքահոր անձի ընտրության նպատակն է, որ մկրտվողի կողքին ավելանա նրա մասին հոգացող ու հավատավոր ևս մեկը։ Նա պետք է լինի բարեպաշտ քրիստոնյա և ունենա օրինակելի ընտանիք։ Կնքահայրը անպատճառ պետք է լինի մկրտված և հավատացյալ անձ։ Որպես կնքահայր կարող է հանդես գալ նաև հոգևորականը։

## Պահանջներ
* Կնքահայր չեն կարող լինել.
* կանայք
* անչափահասները
* անհավատները
* այլակրոնները
* այլադավանները
* հոգեկան հիվանդները
* Ընտանիքի անդամները (հայրը, պապը, եղբայրը, կենակիցը)
* Կնքահայրը, ինչպես ասում է Հովհաննես Երզնկացին, պիտի լինի ո՛չ հայհոյող, ո՛չ շնացող, այլ՝ մաքուր և գիտուն։  Կնքահայրը պետք է լինի  • լինի մկրտված քրիստոնյա  • տեղյակ լինի Սուրբ Գրքին  • ծանոթ լինի և ընդունի Հայ Առաքելական Եկեղեցու դավանանքը  • անգիր իմանա Հայր Մերը, Հրաժարիմքը, Հավատամքը
*

## Պարտականություններ
Մկրտության ժամանակ մեծ դեր ունեն կնքահայրն ու ծնողները, որովհետև նրանք մկրտվող մանկան հավատքի թարգմաններն ու ապագա քրիստոնեական դաստիարակության երաշխավորներն են։ Այդ պատճառով հարկ է, որ նրանք լինեն օրինակելի հավատացյալներ և մկրտությունից հետո հետևեն մանկան քրիստոնեական դաստիարակությանը։ Եկեղեցին անթույլատրելի է համարում ծնողների կողմից անհավատ կնքահայրերի ընտրությունը՝ մկրտված մանուկներին գայթակղությունից զերծ պահելու նպատակով։ Կնքահայրը նաև չի կարող անչափահաս և անհավատ լինել, քանի որ նա է կոչված՝ լինելու մկրտվող մանկան գլխավոր հոգևոր դաստիարակը։
Մկրտությունից հետո մկրտվողին մյուռոնից պետք է հանել երրորդ օրը։ Կնքահայրը պետք է ջրով լվանա իր սանի մարմնի այն մասերը, որոնք Սուրբ Մյուռոնով օծվել են։ Ցանկալի է, որ այդ ջուրը թափվի ծառի կամ ծաղիկների տակ։

## Տես նաև
* Մկրտություն
* Դրոշմ (խորհուրդ)
* Ազգակցություն

## Ծանոթագրություններ

Կատեգորիա:Ազգակցություն և սերում
Կատեգորիա:Դաստիարակություն
Կատեգորիա:Եկեղեցական իրավունք
Կատեգորիա:Ընտանիք
Կատեգորիա:Կրոն
Կատեգորիա:Քրիստոնեական տերմիններ
Կատեգորիա:Քրիստոնեություն
Յոհան Մետտենլեյտեր

**Յոհան Յակոբ (Յակով) Մետտենլեյտեր** (, ), Ռուսաստանում աշխատած գերմանացի գեղանկարիչ, «փոքր արքունիքի» արքունական գեղանկարիչ, Գեղարվեստի կայսերական ակադեմիայի ակադեմիկոս։

## Կենսագրություն
Յոհան Մետտենլեյտերն աշխատել է Եվրոպայում, հայտնի է եղել որպես դիմանկարի վարպետ։ Ռուսաստան է մեկնել 1786 թվականին, որտեղ աշխատել է որպես նկարիչ-մոնումենտալիստ։ Հայտնի է պուրակային տաղավարները նկարազարդումներով, Սանկտ Պետերբուրգի եկեղեցիների և Վիբորգում գտնվող Մոնրեպո դաստակերտի նկարազարդման աշխատանքներով (պատկանել է բարոն Լ. Գ. Նիկոլային)։

1786 թվականին ստացել է  «նշանակված ակադեմիկոսի» կոչում։ Ստացել է Գեղարվեստի կայսերական ակադեմիայի ակադեմիկոսի կոչում «բնակարանային և գրասենյակային տարածքները ֆլամանդական ոճով նկարազարդելու համար»։

1790 թվականից ի վեր նկարազարդել է Պավլովսկի և Գատչինայի տեսարժան վայրերը մեծ իշխան Պավել Պետրովիչի և մեծ իշխանուհի Մարիա Ֆեոդորովնայի պատվերով։ Այս զարդանկարները, բացի   որոշակի գեղարվեստական և պատմական հետաքրքրությունից, մանրամասներ են  պարունակում այդ ժամանակաշրջանի բնապատկերների և շենքերի առանձնահատկությունների վերաբերյալ։ Այս գործերից բացի, նկարիչը ստեղծել է «Վեներայի հաղթանակը» քանդակազարդ առաստաղը Գատչինայի Վեներայի տաղավարի համար և մի քանի քանդակազարդ առաստաղներ Միխայլովսկի ամրոցի համար։

Մետտենլեյտերը բնակվել է Գատչինայի մեծ պալատի Խոհանոցային մասնաշենքում։ Գոյություն ունի մի լեգենդ, ըստ որի կայսր Պավել I-ի սպանությունից անմիջապես հետո հենց Մետտենլեյտերն է, որ գրիմավորել է նրա այլանդակված դեմքը։

Յակոբ Մետտենլեյտերը մահացել է Գատչինայում և թաղվել Սուրբ Պետրոս եկեղեցու մոտակայքում գտնվող գերեզմանատանը (գերեզմանատունը չի պահպանվել)։

## Պատկերասրահ

Mettenleyter (1750-1825). View of Gatchina park.jpg|Գատչինայի դաստակերտի տեսարանը Գատչինայի պալատի ազդանշանային աշտարակից: Ֆրագմենտ
Zoo in Gatchina by J.J. Mettenleiter (1792, Gatchina) by shakko.jpg|Կենդանաբանական այգի Գատչինայում
Меттенлейтер Деревенский-обед.jpg|Գյուղական ճաշ
Mettleitner Maedchen.jpeg|Աղջիկը թռչնակի հետ
Peasants and pie-seller by Mettenleiter (1780s, Russian museum).jpg|Գյուղացիներն ու կարկանդակ վաճառողը


## Ծանոթագրություններ

## Աղբյուրներ
* Родионова Т. Ф. Гатчина: Страницы истории. - 2-е изд., испр. и доп. - Гатчина: Изд. СЦДБ, 2006. - 240 с. - 3000 экз. - ISBN 5-943-31111-4.
* С. Н. Кондаков. Юбилейный справочник Императорской Академии художеств. 1764-1914. - Спб.: Товарищество Р. Голике и А. Вильборг, 1915. - Т. 2 (Часть биографическая). - С. 128. - 459 с.

Կատեգորիա:Գերմանացի դիմանկարիչներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Գերմանացի նկարիչներ
Կատեգորիա:Գեղանկարիչներ
Պաոլո Ջորդանո

**Պաոլո Ջորդանո** (, ), իտալացի գրող։ 2008 թվականին արժանացել է «Ստրեգա» հեղինակավոր մրցանակին իր առաջին՝ «Պարզ թվերի մենությունը» վեպի համար. նա ամենաերիտասարդ դափնեկիրն էր։

## Կենսագրություն
Պաոլո Ջորդանոն միայնակ է ապրում Սան Մաուրո Տորինեզեում, որտեղ և ծնվել է։ Հայրը բժիշկ-գինեկոլոգ է, մայրը՝ անգլերենի ուսուցչուհի։ Ավարտել է Թուրինի համալսարանը՝ պաշտպանելով թեզ ֆիզիկայից հիմնարար փոխազդեցությունների վերաբերյալ։ Կրթությամբ ֆիզիկոս-տեսաբան է։ Դասավանդում է համալսարանում։

Մանկուց բանաստեղծություններ է գրել։ Թուրինում մասնակցել է ստեղծագործելու դասընթացների։

2008 թվականին «Մոնդադորի» հրատարակչությունը հրատարակել է նրա առաջին վեպը՝ «Պարզ թվերի մենությունը»։ Մենակության դատապարտված երկու միայնակ մարդկանց սիրո մասին այս վեպը դարձել է համաեվրոպական բեսթսելեր։ Վեպի համար Պաոլո Ջորդանոն ստացել է «Ստրեգա» գրական մրցանակ (2008)։ *Tuttolibri*-ի համաձայն՝ վեպը 2008 թվականին Իտալիայում ամենաշատ վաճառվող գիրքն էր. գնվել է ավելի քան մեկ միլիոն օրինակ։ 2010 թվականին ռեժիսոր Սավերիո Կոստանցոն նկարահանել է համանուն ֆիլմ (իտալական դրամա): Ներկայումս վեպը թարգմանվել է բազմաթիվ լեզուներով։

2009 թվականի դեկտեմբերին Պաոլո Ջորդանոն եղել է Մոսկվայում։

2010 թվականի հունվարին ըստ մի քանի ամսագրերի, այդ թվում Ֆրանսիայում՝ *Livres-Hebdo*-ի և Մեծ Բրիտանիայում՝ *The Bookseller*-ի, 2009 թվականին համարվել է Եվրոպայում չորրորդը՝ որպես ամենավաճառված ֆանտաստ գրող։

2012 թվականի հոկտեմբերին Ջորդանոն հրատարակել է նոր գիրք՝ «Մարդկային մարմին»։

2013 թվականի փետրվարին նա Սան Ռեմոյի 63-րդ փառատոնի ժյուրիի անդամ էր։

2020 թվականի մարտի 26-ին նա հրապարակել է Էսսե «Համավարակ» վերնագրով, որը լի է մեր ժամանակի և COVID-19-ի մասին մտորումներով։

## Ստեղծագործություն
* *La solitudine dei numeri primi*, Mondadori, 2008
* *Il corpo umano*, Mondadori, 2012
* *Il nero e l’argento*, Einaudi, 2014
* *Divorare il cielo*, Einaudi, 2018
* *Nel contagio*, Einaudi, 2020

### Հայերեն
* *Համավարակ*, Նյումեգ, 2020

## Գիտական հրապարակումներ
* Paolo Gambino, Paolo Giordano, Giovanni Ossola, Nikolai Uraltsev, Inclusive semileptonic B decays and the determination of |Vub|, Journal of High Energy Physics, n. 10, ottobre 2007, p.&nbsp;58.
* Paolo Giordano, Inclusive semileptonic B decays and the determination of |Vub|, Journal of Physics: Conference Series, v. 110, 30 giugno 2008.
* Paolo Gambino, Paolo Giordano, Normalizing inclusive rare B decays, Physics Letter B, maggio 2008.

## Տես նաև
* Ստրեգա մրցանակ
* Պարզ թվերի մենությունը (ֆիլմ)

## Նշումներ

## Ծանոթագրություններ

## Արտաքին հղումներ
* Պաոլո Ջորդանոն Նյումեգ հրատարակչատանը
* Ֆիլմ՝ ըստ «Պարզ թվերի մենությունը» վեպի

Կատեգորիա:21-րդ դարի գրականություն
Կատեգորիա:Իտալացի գրողներ
Կատեգորիա:21-րդ դարի իտալացի գրողներ
Կատեգորիա:Իտալացի ֆիզիկոսներ
Կատեգորիա:Իտալացի սցենարիստներ
Կատեգորիա:Իտալացի վիպասաններ
Լոնգոս

**Լոնգոս** (, ), հույն գրող, որը հայտնի է իր միակ պահպանված Դափնիս և Քլոե վեպով։
## Կենսագրություն
## Հայերեն թարգմանություն
*Լոնգոսի հովուավէպը կամ Դափնիս և Քլօէ, թարգմ․՝ Վ․ Աքնի, Աթէնք, Նոր օր տպ․, 1927, 112 էջ։
***Լոնգոս**, Դափնիս և Քլոե, հին հունարենից թարգմանությունը, առաջաբանն ու ծանոթագրությունները՝ Գոհար Մուրադյանի և Արամ Թոփչյանի, պատկերազարդումները՝ Արտո Չաքմաքչյանի, Սարգիս Խաչենց-Փրինթինֆո, Երևան, 2011, 196 էջ։

## Գրականություն
* **Ա. Առաքելյան**, Հունական գրականության պատմություն, Երևան, «Լույս» հրատ., 1968:
* **Ն․ Մ․ Խաչատրյան**, Անտիկ գրականության պատմություն, Երևան, «Լինգվա» հրատ․, 2002։
* John R. Morgan: *Longus*. In: K. De Temmerman / E. van Emde Boas (Hg.), *Characterization in Ancient Greek Literature*. Brill, Leiden 2018, 608–627.
* Zu weiterer Literatur siehe die Literaturangaben im Artikel zum Roman *Daphnis und Chloe*.

Կատեգորիա:Հին հույն գրողներ
Լորենցո դա Պոնտե

**Լորենցո դա Պոնտե** (), իտալացի լիբրետիստ և թարգմանիչ։ Տասնմեկ երգահանների, այդ թվում՝ Մոցարտի և Անտոնիո Սալիերիի օպերաների համար քսանութ լիբրետոների հեղինակ է։

## Կենսագրություն և ստեղծագործական ուղի
Լորենցո դա Պոնտեն (ծնյալ՝ Էմանուելե Կոմելյանո) ծնվել է Վենետիկի հանրապետության Չենեդո քաղաքամասում (այժմ՝ Վիտորիո Վենետո), հրեաների ընտանիքում։ Նրա մայրը վախճանվել է 1754 թվականին, և նրա մահից հետո հայրը կրկին ամուսնացել է, որի պատճառով երեխաների հետ կաթոլիկություն է ընդունել։ Մկրտվելիս Էմանուելեն ընդունել է արարողակարգն անցկացրած եպիսկոպոսի անունը՝ Լորենցո դա Պոնտե։ 1769 թվականից սովորել է Պորտոգրուարոյի հոգևոր սեմինարիայում (միջնակարգ հոգևոր ուսումնական հաստատություն), իսկ 1773 թվականին ընդունել վանականի աստիճան։ 1774—1776 թվականներին աբբա դա Պոնտեն Տրևիզո սեմինարիայում դասավանդել է գրականություն և ճարտասանություն։ Սակայն արմատական հայացքների (դա Պոնտեն Ժան-Ժակ Ռուսոյի երկրպագուն էր) և ցոփ ու շվայտ կենսակերպի պատճառով նրան արտաքսել են Տրևիզոյից, ապա նաև՝ Վենետիկից։ Այստեղ նրա մերձավոր ծանոթների շարքում էր Կազանովան։

1782 թվականին Լորենցո դա Պոնտեն ժամանել է Վիեննա և պալատական երգահան Անտոնիո Սալիերիի միջնորդությամբ ստանձնել պալատական լիբրետիստ բանաստեղծի պաշտոնը։ Դա Պոնտեն այստեղ գրել է Վոլֆգանգ Ամադեուս Մոցարտի երաժշտությանը նվիրված երեք առավել հայտնի լիբրետոները՝ «Ֆիգարոյի ամուսնությունը», «Դոն Ժուան » և «Այդպես են վարվում բոլորը»։ Նա լիբրետոներ է գրել նաև Սալիերիի («Թալիսման», «Մեկ օրով հարուստը», «Օրմուզի արքա Աքսուրը», «Հավատարիմ քահանան», «Թվանշան»), Յոզեֆ Վայգլի, Վիսենտե Մարտին ի Սոլերի և այլ երգահանների ստեղծագործությունների համար։
 
1790 թվականին դա Պոնտեն զրկվել է աշխատանքից՝ ֆինանսավորման կրճատման պատճառով։ Մեկնել է Տրիեստ, որտեղ և ծանոթացել է իր ապագա կնոջ՝ անգլուհի Նենսի Գրալի հետ։ Ապրել է Պրահայում և Դրեզդենում, Փարիզում և Լոնդոնում։ Տասներեք տարի շարունակ աշխատել է այժմ մոռացության մատնված երգահանների հետ։ Լորենցո դա Պոնտեն 1805 թվականին արտագաղթել է Ամերիկա։

## ԱՄՆ-ում ապրած տարիներ
Ամերիկայում Լորենցո դա Պոնտեն իտալերենով թարգմանել է անգլերեն մի քանի ստեղծագործություններ, գրել «Չենեդոյի մասին Լորենցո դա Պոնտեի հիշողությունները՝ գրված նրա կողմից» հուշագրությունը (1823—1827 թվականներ, թարգմանիչ՝ գերմանացի Գոտա, 1861 թվական)։ Նյու Յորքի Կոլումբիայի համալսարանում դասավանդել է Իտալիայի բանահյուսություն և Համալսարանում եղել ամբիոնի առաջին կաթոլիկ քահանան։ 1826 թվականին Ամերիկայում «Դոն Ժուան» օպերայի առաջին ներկայացման կազմակերպիչն էր (Ցերլինայի դերում երգել է Մարիա Մալիբրանը)։ 1828 թվականին յոթանասունիննամյա Լորենցո դա Պոնտեն Ամերիկայի Միացյալ Նահանգների քաղաքացիություն է ստացել։

Լորենցո դա Պոնտեն վախճանվել է Նյու Յորքում, ութսունինը տարեկան հասակում։ Նրա հուղարկավորությանը հոծ բազմություն է հավաքվել։ Թաղված է Բրուքլինում։

## Ծանոթագրություններ

## Գրականություն
* 
* 

## Արտաքին հղումներ
* Լորենցո դա Պոնտե՝ Գումերի գրադարանում

Կատեգորիա:Գրական կեղծանուններով հայտնի հեղինակներ
Կատեգորիա:Իտալացի բանաստեղծներ
Կատեգորիա:Իտալացի գրողներ
Կատեգորիա:Իտալացի դրամատուրգներ
Կատեգորիա:Իտալացի երաժիշտներ
Կատեգորիա:Իտալացի թարգմանիչներ
Կատեգորիա:Իտալացի կոմպոզիտորներ
Կատեգորիա:Կոլումբիայի համալսարանի դասախոսներ
Աննա Մարիա Օրտեզե

thumb|Աննա Մարիա Օրտեզեի գերեզմանը
**Աննա Մարիա Օրտեզե** (, ), իտալացի գրող և բանաստեղծուհի։ Արժանացել է Ստրեգա և Վիարեջիո մրցանակների։

## Կենսագրություն
Ծնվել է պետական պաշտոնյայի բազմազավակ ընտանիքում, մեծացել Իտալիայի հարավում և Տրիպոլիում։ Գրողն ունեցել է հինգ եղբայր և քույր՝ Մարիան, որի հետ ապրել է ամբողջ կյանքում։ Նրա ֆորմալ կրթությունն ավարտվել է 13 տարեկանում։ Երկրորդ համաշխարհային պատերազմի ժամանակ Օրտեզեն ապրել է Նեապոլում։ Հաճախ է փոխել բնակության վայրը (Ֆլորենցիա, Տրիեստ, Վենետիկ և այլն. 36 անգամ՝ բնակվելով 16 տարբեր քաղաքներում), մինչև հաստատվել է Ռապալլոյում, որտեղ ապրել է մինչև իր մահը՝ 1998 թվականը։ 1950-ականների կեսերից մինչև 1960-ականների վերջը շատ է ճամփորդել և գրել ճամփորդական նոթեր։

Թաղված է Ստալենոյի հուշարձանային գերեզմանատանը:

## Ստեղծագործություն
1934 թվականին հրապարակել Է առաջին պատմվածքը՝ «Il Pellirossa», որի սյուժեի համար հիմք է դարձել նավաստի եղբոր մահը։ Մասիմո Բոնտեմպելիի առաջարկով 1937 թվականին թողարկել է իր պատմվածքների առաջին ժողովածուն «Angelici dolori»։

1953 թվականին նրա երրորդ՝ «Il mare non bagna Napoli» ժողովածուն արժանացել է Վիարեջիո հեղինակավոր մրցանակին։ Ավելի ուշ նրա պատմվածքները, վեպերը և լրագրողական հրապարակումները արժանացել են իտալական և արտասահմանյան կարևոր և նշանակալից գրական մրցանակների, այդ թվում՝ *Ստրեգա մրցանակի* (1967), *Fiuggi*-ի (1986) և Արտասահմանյան լավագույն գրքի մրցանակի (1998):

Առաջին գրքի հաջողությունը նա վայելեց, երբ արդեն ծեր էր, ինչի համար նա պարտական էր իր հրատարակչին՝ Ռոբերտո Կալասոյին, որը փրկեց նրա գրքերը լիակատար մոռացումից։ Շատերի կողմից դիտարկվելով Իտալո Կալվինոյի հետ միևնույն մակարդակի վրա՝ Օրտեզեն «մոգական ռեալիզմ» ժանրի հրաշալի ներկայացուցիչ է, ում աշխատանքները անհանգիստ են, առասպելական և հաճախ շատ զվարճալի։

## Երկեր (ընտրանի)
### Վեպեր
* L’iguana (1965) ISBN 978-0-9142-3295-7
* Poveri e semplici (1967)
* Il porto di Toledo (1975)
* Il cappello piumato (1979)
* Il cardillo addolorato (1993)
* Alonso ei visionari (1996)

### Պատմվածքներ և ժողովածուներ
* Angelici dolori (1937)
* L’Infanta sepolta (1950)
* Il mare non bagna Napoli (1953) ISBN 978-1-939931-51-1
* I giorni del cielo (1958)
* La luna sul muro e altri racconti (1968)
* L’alone grigio (1969)
* Estivi terrori (1987)
* La morte del Folletto (1987)
* In sonno e in veglia (1987)
* Il monaciello di Napoli — Il fantasma (2002)
* Mistero doloroso (2010

### Էսսեներ, ռեպորտաժներ և ճամփորդական գրքեր
* Silenzio a Milano (1958)
* Il treno russo (1983)
* Il mormorio di Parigi (1986)
* La lente scura. Scritti di viaggio (1991)
* Le giacchette grigie della Nunziatella
* Corpo celeste (1997)
* Da Moby Dick all’Orsa Bianca (2011)
* Le Piccole Persone (2016)

## Տես նաև
* Ստրեգա մրցանակ
* Վիարեջիո մրցանակ

## Նշումներ

## Ծանոթագրություններ

## Արտաքին հղումներ
* Anna Maria Ortese

Կատեգորիա:20-րդ դարի իտալացի կանայք
Կատեգորիա:20-րդ դարի գրականություն
Կատեգորիա:Իտալացի կին գրողներ
Կատեգորիա:20-րդ դարի կին գրողներ
Կատեգորիա:20-րդ դարի իտալացի կին գրողներ
Կատեգորիա:Իտալացի լրագրողներ
Կատեգորիա:Իտալացի բանաստեղծուհիներ
Կատեգորիա:Բանաստեղծներ այբբենական կարգով
Բերթրան Ալոիզիուս

**Բերթրան Ալոիզիուս**, ինչպես նաև Լյուդովիկ Բերթրան, ամբողջական անունը՝ Լուի Ժակ Նապոլեոն Բերթրան (,), ֆրանսիացի գրող, արձակ բանաստեղծության ժանրի հիմնադիր։

## Կենսագրություն
Հայրը՝ ֆրանսիացի, ոստիկանության սպա, մայրը՝ իտալուհի։ 1815 թվականից՝ ընտանիքի հոր հրաժարականից հետո, Բերթրանները բնակվում են Դիժոնում:Այստեղ Լուին ավարտում է քոլեջը և սկսում տպագրվել որպես գրող:1828-1830 թվականներին նա ապրել է Փարիզում, ծանոթացել մի խումբ ռոմանտիկ գրողների հետ (Վիկտոր Հյուգո, Չարլզ Նոդիեր, Սեն-Բևու):Նա տպագրվել է Փարիզի և Դիժոնի մամուլում, սակայն նրա բանաստեղծություններն ու դրամաները հաջողություն չեն ունեցել:1833 թվականից նա կրկին բնակություն է հաստատել Փարիզում, որտեղ էլ ապրել է մինչև կյանքի վերջ։ Մահացել է խոր աղքատության մեջ  հիվանդանոցում թոքաբորբից` առանց տպագրված տեսնելու իր գլխավոր ստեղծագործությունը։

1847 թվականից նրա մասունքները  թաղված են Մոնպարնասի գերեզմանատանը։

## Գլխավոր ստեղծագործությունը

Պատմական-երևակայական ոճավորմամբ նորավեպերի գիրքը՝ «Գասպարը խավարից․ երևակայություններ Ռեմբրանդտի և Կալոտի եղանակով», լույս է տեսել 1842 թվականին հանգուցյալ բանաստեղծի ընկերոջ՝ քանդակագործ Դևիդ դ’Անժեի կողմից՝ Սեն-Բևուի աջակցությամբ և նրա նախաբանով:Այն հիմք հանդիսացավ գրական նոր ժանրի `արձակ բանաստեղծության զարգացման համար։

## Հետմահու գնահատանք

Բերթրանի գիրքը բարձր գնահատանքի արժանացավ Շառլ Բոդլերի կողմից․ նա նպաստել է «Գասպարը խավարից» գրքի նոր հրատարակությանը 1868 թվականին, դիմել Բերթրանի կողմից հիմնադրված ժանրին «Փարիզյան փայծաղ» (1869) գրքում:Բերթրանի ինքնատիպությունը գնահատեցին սիմվոլիստներներ  Ստեֆան Մալարմեն, Վիլե դը Լիլ-Ադանը, ժան Մորեասը, Թեոդոր դե Բանվիլը, իսկ ավելի ուշ` Պիեռ Ռեվերդին, Մաքս Ջաքոբը, Անդրե Բրետոնը:Երեք նորավեպեր հիմք հանդիսացան Մորիս Ռավելի «Գիշերային Գասպարը» դաշնամուրային հավաքածուի համար (1908)։ 1922 թվականին Դիժոնի փողոցներից մեկը կոչվեց  Բերթրանի անունով

## Ռուսերեն հրատարակություններ

* Гаспар из Тьмы: Фантазии в манере Рембрандта и Калло/ Հրատարակության են պատրաստել Ն․Ի․ Բալաշովը, Ե․Ա․Գունստը, Յու․ Ն․ Ստեֆանովը։ М.: Наука, 1981 (Литературные памятники) (http://publ.lib.ru/ARCHIVES/B/BERTRAN_Aloiziyus/_Bertran_A..html)

Բերթրանի ստեղծագործությունները թարգմանել է նաև Սերգեյ Բոբրովը։

## Ծանոթագրություններ

## Արտաքին հղումներ
*http://aloysiusbertrand.blogspot.com/ Ալոիզիուս Բերթրանի հիշատակի ասոցիացիայի կայքէջ 

Կատեգորիա:Թոքաբորբից մահացածներ
Կատեգորիա:Մոնպարնասի գերեզմանատանը հուղարկավորվածեր
Կատեգորիա:Ֆրանսիացի բանաստեղծներ
Կատեգորիա:Ֆրանսիացի գրողներ
Կատեգորիա:Ֆրանսիացի դրամատուրգներ
Կատեգորիա:Ռոմանտիկ գրողներ
Կատեգորիա:Ֆրանսիացի լրագրողներ
Մարիա Գալամքարյան

**Մարիա Նիկոլայի Գալամքարյան** (), սփյուռքահայ դաշնակահարուհի։

Ծնվել է 1903 թ. Թիֆլիսում։ Ավարտելով Թիֆլիսի կոնսերվատորիան՝ 1921-ին մեկնել է արտասահման կատարելագործման (Ավստրիա և Գերմանիա)։ 1945 թ.] հաստատվել է Գերմանիայի Թյուբինհեն քաղաքում։ Համերգներով հանդես է եկել Ֆրանսիայում, Իսպանիայում, Իտալիայում, ԱՄՆ-ում և այլն, կատարել հնագույն կլավիրային և ժամանակակից (Է. Վիլա-Լոբոս, Ջ․ Գերշվին, Բ. Բրիտտեն), ինչպես նաև հայ կոմպոզիտորների ստեղծագործություններ (Ալեքսանդր Հարությունյանի «Կոնցերտինո»-ի և Առնո Բաբաջանյանի «Կապրիցաչո»-ի արտասահմանում առաջին կատարողն է)։ Գալամքարյանի կատարմամբ ձայնագրվել են ձայնասկավառակներ («Ֆ․ Է․ Բախի Կլավիրային կոնցերտները» , «Ռուսական երաժշտություն» և այլն)։

Որպես նվագակցող 1936-38 թվականներին հանդես է եկել Ֆեոդոր Շալյապինի հետ։

Մահացել է Տյուբինգենում |1988 թվականին։

## Ծանոթագրություններ

## Արտաքին հղումներ

Կատեգորիա:Հայ դաշնակահարուհիներ
Նազար Նաջարյան

**Նազար Նաջարյան** (, ), լիբանանահայ քաղաքական գործիչ, Փաղանգավորական կուսակցության քարտուղար։

2018 թվականի հունիսի 11-ից զբաղեցրել է «Քաթայիբ» (Լիբանանյան փաղանգ, ) քաղաքական կուսակցության գլխավոր քարտուղարի պաշտոնը։

1980 թվականին Լիբանանի քաղաքացիական պատերազմի ակտիվ մասնակից Բաշիր Ժեմայելը Նազար Նաջարյանին հանձնարարել է մի առաքելություն, որն է՝ անհատների հավաքագրում։ Նաջարյանը միաժամանակ մի քանի գործեր է ստանձնել Բաշիր Ժեմայելի օրոք, հատկապես Լիբանանի քաղաքացիական պատերազմի ժամանակ։

Նա Լիբանան էր տեղափոխվել Կատարից, Լիբանանում մնացել է մինչև 2003 թվականը, որից հետո տեղափոխվել է Մոնրեալ, որտեղ ամբողջովին հեռու է  մնացել քաղաքականությունից։ Եղել է «Tetran Holding Inc» ընկերության գլխավոր տնօրեն։

Մահացել է 2020 թվականի օգոստոսի 4-ին՝ Բեյրութում տեղի ունեցած պայթունի հետևանքով։

## Ծանոթագրություններ

Կատեգորիա:Լիբանանահայ գործարարներ
Կատեգորիա:Լիբանանահայ քաղաքական գործիչներ
Կատեգորիա:Լիբանանի քաղաքական գործիչներ
Girls in the Hood

**Girls in the Hood**, ամերիկացի ռեփեր Megan Thee Stallion-ի սինգլը, որ թողարկվել է 2020 թվականի հունիսի 26-ին 1501 Certified, 300 Entertainment և Warner Music լեյբլներում։ Այն գրել են Անդրեյ Յանգը, Բոբի Սեշնսը, Էրիկ Ռայտը, Իլյո Ֆրեյզերը, Մեգան Փիթը, Օ’Շի Ջեքսոնը և Սքոթ Ստորչը։

«Girls in the Hood» երգում օգտագործվում է սեմփլ ռեփեր Eazy-E-ի «Boyz-n-the-Hood» երգից։

## Թողարկում և կատարումներ
Երգի մասին անոնսը եղել է 2020 թվականի հունիսի 24-ին սոցիալական կայքերում։ Մեգան Փիթը հայտարարել է, որ երգը կոչվելու է «Girls in the Hood» և թողարկվելու է հունիսի 26-ին։

Megan Thee Stallion-ը կատարել է երգը  BET Awards-ում 2020 թվականի հունիսի 28-ին։

## Ստեղծագործական խումբ
Ըստ Genius-ի տվյալների՝ ստեղծագործական խումբը կազմված է եղել հետևյալ մասնակիցներից․
; երաժիշտներ
* Megan Thee Stallion — հիմնական կատարող, երգի հեղինակ

; արտադրություն
* IllaDaProducer — երաժշտական պրոդյուսեր
* Սքոթ Ստորչ — երաժշտական պրոդյուսեր
* Շոն Ջարետ — ձայնային ինժեներ
* Ջեյսեն Ջոշուա — միքսինգ
* Քոլին Լեոնարդ — մաստերինգ

## Հիթ-շքերթներ

## Թողարկման պատմություն

## Ծանոթագրություններ

Կատեգորիա:2020 սինգլներ
Take a Look Around

***«Take a Look Around»*** (թարգմ․՝ Նայիր շուրջդ), ամերիկյան Limp Bizkit նյու-մետալ խմբի երգը, որ թողարկվել է որպես  *[[Chocolate Starfish and the Hot Dog Flavored Water]]* երրորդ ստուդիական ալբոմից առաջին սինգլ 2000 թվականի հուլիսի 18-ին։ Երգը դարձել է «Առաքելությունն անիրագործելի է 2» ֆիլմի գլխավոր սաունդթրեք։

## Տեսահոլովակ
Երգի տեսահոլովակը ցուցադրում է խմբին, որը քողարկված աշխատում է սրճարանու, որպեսզի ստանա սկավառակը գաղտնի գործակալներից։ Սակայն հենց նրանք պատրաստվում են հասնել հաջողության, նրանց հրամայվում է դադարեցնել առաքելությունը, քանի որ գաղտնի գործակալները խայծ են։ Հեռախոսը, որն օգտագործում է  Ֆրեդը սկզբում, պայքում է տեսահոլովակի վերջում։ Կան նաև տեսարաններ, որտեղ խումբը ելույթ է ունենում սրճարանի դիմաց և կարճ կադրեր «Առաքելությունն անիրագործելի է 2» ֆիլմից։

Տեսահոլովակը հազվադեպ է ցուցադրվել ԱՄՆ-ում, որովհետև Ֆրեդ Դյորստին այն դուր չի եկել, չնայած նա մասակցել է դրա ստեղծմանը։ Խումբը որոշել է, որ տեսահոլովակը կհեռարձակվի միայն ԱՄՆ սահմաններից դուրս, հատկապես Եվրոպայում։

## Երգերի ցանկ
UK CD1
# Take a look Around
# Faith (Ջորջ Մայքլի քավեր)
# Break Stuff
CD2
# Take a look Around
# N 2 Gether Now (live)
# Nookie (live)
# N 2 Gether Now (տեսահոլովակ)

## Հիթ-շքերթներ և հավաստագրեր

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրեր

## Ծանոթագրություններ

## Արտաքին հղումներ
* Limp Bizkit կայք

Կատեգորիա:2000 սինգլներ
Բորիս Վոլսկի

**Բորիս Վոլսկի** (, ), խորհրդային կինեմատոգրաֆիայի գործիչ, հնչյունային օպերատոր։ ՌՍՖՍՀ մշակույթի վաստակավոր աշխատակից (1967 թվական)։

## Կենսագրություն
Ծնվել է 1903 թվականի հոկտեմբերի 19-ին (նոյեմբերի 3)։ 1923 թվականին ավարտել է Չայկովսկու անվան Ուկրաինայի ազգային երաժշտական ակադեմիան, 1923-1930 թվականների ընթացքում դասավանդել է Կիևի երաժշտական դպրոցում։ 1931 թվականից աշխատել է Մոսկվայի «Սոյուզկինո» (հետագայում` Մոսֆիլմ) կինոֆաբրիկայում որպես հնչունաձևավորող, այնուհետև` հնչյունային օպերատոր։ ՌՍՖՍՀ մշակույթի վաստակավոր աշխատակից։

## Ֆիլմագրություն
* 1932 թվական` Առօրյայի տիրակալը` հնչունաձևավորող 
* 1936 թվական` Հայրենիքը կանչում է` հնչունաձևավորող  
* 1936 թվական` Տասներեքը` հնչունաձևավորող   
* 1937 թվական` Կարոն` հնչունաձևավորող    
* 1938 թվական` Ալեքսանդր Նևսկի` հնչունաձևավորող (Վիկտոր Պապովի հետ միասին)
* 1939 թվական` Ոսկե բանալի` հնչունաձևավորող (Յուրի Պևզների հետ միասին)
* 1939 թվական` Լենինը 1918 թվականին՝ հնչունաձևավորող  
* 1939 թվական` Ինժեներ Կոչինի սխալը` հնչունաձևավորող
* 1940 թվական` 20 տարվա կինո` հնչյունային օպերատոր
* 1940 թվական` Ճանապարհների վրա` երաժշտական ձևավորող
* 1942 թվական` Մաշենկան` երաժշտական ձևավորող (Ալեքսանդր Գլազունովի ստեղծագործությունից)
* 1942 թվական` Շրջկոմի քարտուղարը` երաժշտական ձևավորող
* 1943 թվական` Հանուն հայրենիքի` հնչունաձևավորող  
* 1944 թվական` Իվան Ահեղ` հնչյունային օպերատոր (Վ. Բոգդանկևիչի հետ միասին)
* 1945 թվական` Իվան Ահեղ` հնչյունային օպերատոր (Վ. Բոգդանկևիչի հետ միասին)
* 1946 թվական` Քարե ծաղիկը` հնչյունային օպերատոր (Է. Ֆորմանեկոյի հետ միասին)
* 1948 թվական` Երեք հանդիպումները` հնչյունային օպերատոր 
* 1949 թվական` Բեռլինի կործանումը` հնչյունային օպերատոր
* 1951 թվական` Մեծ համերգը` հնչյունային օպերատոր
* 1951 թվական` Անմոռանալի 1919 թվականը` հնչյունային օպերատոր
* 1953 թվական` Ալբանիայի մեծ մարտիկ Սկանդերբեգը` հնչյունային օպերատոր 
* 1954 թվական` Ռոմեո և Ջուլետ` հնչյունային օպերատոր 
* 1955 թվական` Օթելլո` հնչյունային օպերատոր 
* 1957 թվական` Պատմվածքներ Լենինի մասին` հնչյունային օպերատոր 
* 1957 թվական` Պատմության դասը` հնչյունային օպերատոր (Մ. Անդրեևի հետ միասին)
* 1959 թվական` Մեր քաղաքում` հնչյունային օպերատոր  
* 1959 թվական` Նորմանդիա-Նեման` հնչյունային օպերատոր
* 1960 թվական` Հինգ օրեր, հինգ գիշերներ` հնչյունային օպերատոր
* 1961 թվական` Մեկ տարվա ինը օրերը` հնչյունային օպերատոր 
* 1962 թվական` Մեծ ճանապարհը` հնչյունային օպերատոր    
* 1964 թվական` Հաջողության գաղտնիքը` հնչյունային օպերատոր   
* 1965 թվական` Նրանք չեն անցնի` հնչյունային օպերատոր  
* 1966 թվական` Աղջիկը գնդակի վրա` հնչյունային օպերատոր  
* 1966 թվական` Կատակը` հնչյունային օպերատոր  
* 1968 թվական` Հանդիպումները լուսաբացին` հնչյունային օպերատոր 
* 1969 թվական` Սյուժե ոչ մեծ պատմվածքի համար` հնչյունային օպերատոր

## Ծանոթագրություններ

## Գրականություն
* 
* 

## Արտաքին հղումներ
* Вольский Борис Алексеевич  // Энциклопедический проект «Личности»
*
Վլադիմիր Լիտրովնիկ

**Վլադիմիր Լիտրովնիկ** ( ), ռուս և խորհրդային հնչյունային օպերատոր և սաունդ-պրոդյուսեր։

## Կենսագրություն
Ծնվել է 1954 թվականի ապրիլի 24-ին Յալթայում` բանվորի ընտանիքում։ Սովորել է Կիևի Ի. Կարպենկո-Կարոյի անվան թատերական արվեստի պետական ինստիտուտում։ 1985 թվականից սկսել է աշխատել որպես հնչյունային ռեժիսոր։ Աշխատել է Յալթայում, Յալթայի կինոստուդիայում,Մաքսիմ Գորկու անվան կենտրոնական մանկական և երիտասարդական կինոստուդիայի ֆիլմերում, «Դիրեկցիա կինո» կինոընկերությունում։

Որպես հնչյունային ռեժիսոր նկարահանել է ավելի քան 30 գեղարվեստական ֆիլմ։ Ձևավորել է «Մղձավանջը» (1988 թվական), «Դիակառքը» (1989 թվական, մրցանակ լավագույն հնչյունավորման համար Սան Սեբաստիանի կինոփառատոնում), «Ուրախ ուղևորությունները» (1994 թվական), «Կղզին» (ռեժիսոր` Պավել Լունգին, 2006 թվական), «Ադմիրալը» (ռեժիսոր` Ա. Կրավչուկ, 2009 թվական), «Վիսոցկի։ Շնորհակալություն, որ կաս» (ռեժիսոր` Բուսլով, 2012 թվական) ֆիլմերը։

«Նիկա» և «Ոսկե արծիվ» մրցանակների, «Հնչյունային ռեժիսորի լավագույն  աշխատանք» անվանակարգում` «ՏԷՖԻ» մրցանակի 2010 թվականի դափնեկիր։

Եվրոպական կինոակադեմիայի, Ուկրաինայի կինեմատոգրաֆիստների ազգային միության և Ռուսաստանի կինեմատոգրաֆիստների միության անդամ է, «Նիկա» կինեմատոգրաֆիական արվեստների ակադեմիայի և Ռուսաստանի կինեմատոգրաֆիական արվեստների և գիտությունների ազգային ակադեմիայի ակադեմիկոս։

Ապրում և աշխատում է Ռուսաստանում։ 2009 թվականից դասավանդում է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում, հնչյունային ռեժիսուրայի ամբիոնի դոցենտ է։
2014 թվականի հավաքածի վարպետ է։

## Ծանոթագրություններ

## Արտաքին հղումներ
* 

Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:Խորհրդային ակադեմիկոսներ
Dior (երգ)

**Dior**, ամերիկացի ռեփեր Փոփ Սմոուքի երգը։ Այն Meet the Woo և Meet the Woo 2 միքսթեյփների սինգլն է։ Այն թողարկվել է որպես սինգլ 2020 թվականի փետրվարի 11-ին։ Երգի պաշտոնական ռեմիքսը, որը ձայնագրվել է ամերիկացի ռեփեր Gunna-ի մասնակցությամբ, ներառվել է Meet the Woo 2 միքսթեյփի դելյուքս տարբերակում, որը թողարկվել է օրիգինալ կոմպոզիցիայի թողարկումից մեկ օր անց։ Փոփ Սմոուքի սպանությունից հետո "Dior"-ը դարձել է նրա առաջին սոլո թրեքը, որ ներառվել է Billboard Hot 100 չարթում։

## Հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 երգեր
Քինգսլի Էմիս

**Քինգսլի Ուիլյամ Էմիս** (, ), անգլիացի արձակագիր, բանաստեղծ և քննադատ։ 1950–ական թվականներին եղել է «զայրացած երիտասարդներ» գրական ուղղության առաջնորդներից մեկը։

## Կենսագրություն

Սովորել է Լոնդոն Սիթի դպրոցում և Սենթ Ջոնս քոլեջում։ 1949 թվականին ավարտել է Օքսֆորդի համալսարանը։ 1961 թվականից հետո հիմնականում զբաղվել է ստեղծագործական գործունեությամբ։

Ամուսնացած է եղել ագլիացի հանրահայտ գրող Էլիզաբեթ Ջեյն Գովարդի հետ։ Ամուսնությունը տևել է քսաներկու տարի, սակայն 1983 թվականին ընտանիքը քայքայվել է։ Նրա որդին՝ Մարտին Էմիսը, նույնպես ընտրել է գրողի ուղին։

Ասպետ (1990 թվական)՝ Բրիտանական կայսրության շքանշան։

; Կեղծանուններ

* *Ռոբերտ Մարկեմ* ()
* *Ուիլյամ Թաներ* ()

; Մրցանակներ

* 1954 թվական՝ «Բախտավոր Ջիմը» վեպի համար Սոմերսեթ Մոեմի մրցանակ։
* 1986 թվական՝ «Ծեր սատանաներ» վեպի համար Բուքերյան մրցանակ։

## Մատենագիտություն
250px|մինի|Սուոնսիում արձակագիր Քինգսլի Էմիսի տունը
* 1954 թվական՝ *Բախտավոր Ջիմը* ()
* 1955 թվական՝ *Այդ անորոշ զգացմունքը* ()
* 1960 թվական՝ *Քեզ համար կողակից որոնիր* ()
* 1960 թվական՝ *Դժոխքի նոր խաղաքարտերը* ()
* 1963 թվական՝ *Մի գեր անգլիացի* ()
* 1965 թվական՝ *Ջեյմս Բոնդի անձնական գործը* ()
* 1966 թվական՝ *Լիգա՝ ընդդեմ մահվան* ()
* 1968 թվական՝ *Հանիր, դիր* ()
* 1968 թվական՝ *[[Գնդապետ Սունը]]* ()
* 1969 թվական՝ *Անտառաբնակը* ()
* 1971 թվական՝ *Աղջիկ, քսան տարեկան* ()
* 1974 թվական՝ *Վերջ* ()
* 1976 թվական՝ *Գործողություն* ()
* 1978 թվական՝ *Ջեյքի տարօրինակությունը* ()
* 1984 թվական՝ *Սթենլին և կանայք* ()
* 1986 թվական՝ *Ծեր սատանաներ* ()
* 1990 թվական՝ *Բլուրի վրա ապրող մարդիկ* ()
* 1991 թվական՝ *Հուշագրություն* ()
* 1994 թվական՝ *Ռուս աղջիկը* ()

## Ծանոթագրություններ

## Արտաքին հղումներ
* Эмис, Кингсли Մաքսիմ Մաշկովի գրադարանում

Կատեգորիա:Անգլիացի բանաստեղծներ
Կատեգորիա:Օքսֆորդի համալսարանի շրջանավարտներ
Կատեգորիա:Անգլիացի արձակագիրներ
Կատեգորիա:Անգլիացի վիպասաններ
Կատեգորիա:Անգլիացի լրագրողներ
Կատեգորիա:Անգլիացի սցենարիստներ
Կատեգորիա:20-րդ դարի անգլիացի վիպասաններ
Կատեգորիա:Անգլիացի գրողներ
Կատեգորիա:Անգլիայի քաղաքական գործիչներ
Կատեգորիա:Անգլիացի գրաքննադատներ
Կատեգորիա:Գրական կեղծանուններով հայտնի հեղինակներ
Դագ Ջոնս

**Դագ Ջոնս** (, ), հեռուստատեսության և կինոյի ամերիկացի դերասան, ամենից շատ հայտնի է գիտաֆանտաստիկ, ֆենտեզի և սարսափ ֆիլմերում, որտեղ նա խաղացել է մի շարք ոչ մարդկային կերպարներ` հաճախ դիմահարդարման կիրառմամբ։ Նա նկարահանվել է այնպիսի ֆիլմերում և հեռուստասերիալներում, ինչպիսիք են՝ «Բաֆֆի՝ վամպիրների բնաջնջողը», «Հելբոյ։ Հերոսը մարտահնոցից», «Ֆավնի լաբիրինթոսը», «Ֆանտաստիկ քառյակը։ Արծաթե ալեսահորդի ներխուժումը», «Ջրի կառուցվածքը»։

## Կենսագրություն
Ծնվել է քաղաքական և եկեղեցական գործիչ Ռոբերտ Ջոնս կրտսերի ընտանիքում (1928-1979)։ Ունի չորս մեծ եղբայր։ Ավարտել է Բիշոպ Չեթարդի միջնակարգ դպրոցը, այնուհետև 1982 թվականին՝ Բոլլի համալսարանը։ 1984 թվականի ապրիլի 14-ին ամուսնացել է Լորի Ջոնսի հետ։

Դագն իր դերասանական դեբյուտը կատարել է 1987 թվականին։ 2016 թվականի դրությամբ նա նկարահանվել է ավելի քան 150 կինոնկարներում և հեռուստասերիալներում։ Հնչունավորել է «Հելբոյ։ Փոթորիկների թուրը» (2006), «Հելբոյ։ Արյուն և մետաղ» (2007), «Quantum Quest: A Cassini Space Odyssey» (2011) մուլտֆիլմերի հերոսներին, ինչպես և Էյբ Սապիենի «Hellboy: The Science of Evil» (2008)  խաղում։

2009 թվականին նա ստացել է «Fangoria Chainsaw Awards» մրցանակի` որպես երկրորդ պլանի լավագույն դերասան («Հելբոյ 2։ Ոսկե բանակ» ֆիլմում Էյբ Սապիենի դերի համար), ինչպես նաև ընդգրկվել է «Fangoria Horror Hall of Fame» փառքի սրահում։

2017 թվականին Գիլյերմո դել Տորոն Դագին հրավիրել է խաղալու «Ջրի կառուցվածքը» ֆիլմի երկկենցաղ մարդու գլխավոր դերը։

## Ընտրյալ ֆիլմագրություն

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:20-րդ դարի ամերիկացի դերասաններ
Կատեգորիա:21-րդ դարի ամերիկացի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Հագեն

**Հագեն** (), քաղաք Գերմանիայի Հյուսիսային Հռենոս-Վեսթֆալիա երկրամասում։ Մեծությամբ 41-րդ քաղաքն է Գերմանիայում։ Գտնվում է Ռուր շրջանի հարավարևելյան ծայրամասում, Դորտմունդ քաղաքից 15 կիլոմետր հարավ, որտեղ Լեննե և Վոլմե գետերը միախառնվում են Ռուր գետին։ 2010 թվականի մարդահամարի տվյալների համաձայն բնակչության թիվը կազմում էր 188․529: Հագենում գտնվում է «Հագենի համալսարանը» (Fernuniversität in Hagen), որը Գերմանիայի հեռավար ուսուցման միակ համալսարանն է։ 2010 թվականի մարտ ամսվա տվյալներով համալսարանում սովորում էր 67․000 ուսանող։

## Պատմություն
Հագենն առաջին անգամ հիշատակվել է մոտ 1200 թվականին՝ Վոլմե և Էննեպե գետերի հանգույցում։ 1324 թվականին Բուրգ Վոլմարստեինի նվաճումից հետո, Հագենը մտել է Մարկ նահանգի կազմի մեջ։ 1701 թվականից Պրուսիայի թագավորության մաս է կազմել։

«Չորրորդ կոալիցիայի պատերզմում»  Պրուսիայի թագավորության պարտությունից հետո Հագեն քաղաքը 1807-1813 թվաներին ներառվել է Բերգի Մեծ Դքսության կազմի մեջ։ 1815 թվականից դարձել է պրուսական Վեստֆալիա նահագնի մաս։

Քաղաքի զարգացման շրջանը սկսվել է 19-րդ դարից՝ ածխի արդյունահանմաբ և Ռուր քաղաքի շրջանում պողպատի արտադրությամբ։ 1920 թվականի մարտի 13-ից՝ ապրիլի 2-ը Հագենը եղել է «Ռուրի ապստամբության» գլխավոր թատերաբեմերից մեկը։ Քաղաքում կա նաև ապսամբության մասին պատմող հուշարձան։

1928 թվականին Հագենում բնակվում էր ավելի քան 100.000 բնակիչ։

Երկրորդ համաշխարհային պատերազմի ընթացքում Հագենը ռմբակոծվել է «Ութերորդ օդուժի» և «Թագավորական օդուժի» կողմից։ 1943 թվականի հոկտեմբերի 1-ի լույս 2-ի գիշերը «Թագավորական օդուժը լայնածավալ հարձակում է ձեռնարկել Հագենի վրա։ Այս հարձակումը չափազանց մեծ վնասներ է հասցրել Հագենին։ Հարյուրավոր քաղաքացիներ և զինվորներ են զոհվել։

Պատերազմից հետո քաղաքը մտել է Հյուսիսային Հռենոս-Վեսթֆալիա նահանգի կազմի մեջ։

## Տնտեսություն
Ռուր, Լեննե, Վոլմե և Էննեպե գետերի ջրային ռեսուրսների օգտագործումը և մետաղների մշակումը կարևոր դեր ունեին Հագենում նունիսկ 15-րդ դարում։ 17-18-րդ դարերում հետևել են տեքստիլային գործվածքների, պողպատի և թղթի արդյունաբերությունը։

## Կրթություն
«Հարավային Վեստֆալիա համալսարանի» հինգ մասնաճյուղերից մեկը գտնվում է Հագենում, որտեղ ուսանողներին առաջարկվում է տարբեր ինժեներական ծրագրեր։ Այս ուսումնական հաստատությունը Հագենում հիմնադրվել է 1824 թվականին։

## Տեսարժան վայրեր
Հագենում է գտնվում «Հագենի բացօթյա թանգարանը»  (), որտեղ ցուցադրվում են պատմական, արդյունաբերական գտածոների հավաքածուներ։ Հագենում գտնվող «Բլեթթերհայլ» քարանձավում հայտնաբերվել է նախնադարյան մարդու մարմնի մնացորդներ։ Դրանք թվագրվում են միջին քարի դարյան ժամանակաշրջանին։

## Ծանոթագրություններ

## Արտաքին հղումներ

*
* 
*

Կատեգորիա:Հյուսիսային Հռենոս-Վեսթֆալիայի քաղաքներ
Սեմյուել Լարսեն

**Սեմյուել Լարսեն** (, ), ամերիկացի երգիչ և դերասան։ 2011 թվականի օգոստոսի 21-ին Լարսենը հաղթել է Oxygen ցանցի *The Glee Project* ռեալիթի շոուի մրցույթը, որը նրան հնարավորություն է տվել Fox ընկերության Glee հեռուստաշոուում կրկնօրինակել Ջոե Հարթի դերը։ Լարսենը նաև Bridges I Burn խմբի անդամ է։

Նա նաև սկսել է իր անձնական կարիերան, և 2014 թվականին օգոստոսի 27-ին թողարկել է իր դեբյուտային *Vices* EP-ն։

## Վաղ կյանք և կարիերա
Երիտասարդ տարիքում նա թմբուկ էր նվագում, բաս, կիթառ և ստեղնային գործիքներ։ Ավարտել է Մուրիետա Վալլեյ ավագ դպրոցը 2009 թվականին։ Երկրորդ կուրսում նա դարձել է 15 North դպրոցական խմբի վոկալիստը և կիթառահարը, և խումբը սկսել է փառատոնների մասնակցել։

2010 թվականին Լարսենը երգել է *American Idol*-ի 9-րդ եթերաշրջանում, սակայն ձախողել է այն։ Նորաձևության դիզայներ Էշթոն Միշելի մոտ որպես մոդել աշխատելու ընթացքում նա հանդիպել է Սքիթ Առնոլդին, ում հետ պիտի շուտով բենդ կազմեր, տեղափոխվել է Լոս Անջելես և դիմել է The Glee նախագծին։ Այնուհետև Լարսենն ու Սքիփ Առնոլդը կազմել են «Bridges I Burn» խումբը, և շուտով նրանց միացել է երրորդ մասնակիցը՝ Սալվատորե Սպինելլին։ Լարսենը գրում և կատարում է իր երաժշտության մեծ մասը։ Նա որոշ ժամանակ հյուրախաղերի է մասնակցել Palaye Royale ռոք-խմբի հետ 2017-2018 թվականներին։ Նա մասնակցել է Glee նախագծի Սեմ Էվանսի դերակատարման համար լսումներին, սակայն չի ստացել դերը, որը փոխանցվել է Չորդ Օվերսթիթին։

Առաջին անգամ հայտնվել է Glee նախագծի երրորդ սեզոնի տասներեքերորդ դրվագում, որը կոչվում էր «Սիրտ»,  Ջո Հարթի դերում։ Այս դրվագի ժամանակ նա կատարել է երկու երգ.«Gym Class Heroes» «Stereo Hearts», ինչպես նաև` The Association-ի «Cherish» և Մադոննայի «Cherish» երգերի mashup-ները։ Չնայած Glee-ի նախագծում նա հաղթել է իր մրցանակը յոթ դրվագի համար, նա հայտնվել է Glee-ի երրորդ սեզոնի վերջին տասը դրվագներից յուրաքանչյուրում։ Բացի այդ, նա հայտնվել է Glee նախագծի երկրորդ եթերաշրջանի համար որպես մենթոր, հայտնվել է Glee-ի չորրորդ եթերաշրջանի 12 դրվագներում և երկու անգամ հայտնվել է եզրափակիչ մրցաշրջանում։

2018 թվականի հուլիսին Լարսենը նկարահանվել է Զեդ Էվանսի դերում Աննա Թոդի «Հետո» ամենավաճառված վեպի Էկրանավորման մեջ։ Ֆիլմը թողարկվել է 2019 թվականի ապրիլի 12-ին։

## Անձնական կյանք
Լարսենը ծնվել է Սան Ֆրանցիսկոյում, Հենրիկ և Լուպե Լարսենների ընտանիքում։ Հայրը` Հենրիկը Դանիայից է, իսկ մայրը` Լուպե Աքոստան Մեքսիկայից։ Լարսենն ունի ավագ եղբայր` Մանակո Ակոստան և քույր` Մորգանը։

## Սկառավակագրություն
* Գրպանի սեր (2012)
* 3 կույր զգեստներ (2013)
* *Vices*  (2014)
* Կրթություն (սինգլ, 2016)
* Դուք պետք է իմանաք (2016)
* Կապույտ (սինգլ, 2017)

## Ֆիլմագրություն
### Հեռուստատեսություն

### Ֆիլմեր

## Ծանոթագրություններ

## Արտաքին հղումներ
* 
* Bridges I Burn Facebook page
* Bridges I Burn YouTube page

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երգիչներ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Լուի Թոմաս Ջորդան

**Լուի Թոմաս Ջորդան** (, ), ամերիկացի ջազային և էստրադային երաժիշտ, բիգ- բենդի ղեկավար, երգիչ, սաքսոֆոնահար։

1940-ական թվականներին հայտնի է դարձել որպես «Ջուքսբոքսի արքա»։ «Billboard» ամսագրի գնահատմամբ ընդգրկվել է իր ժամանակի հինգ ամենահաջողակ աֆրոամերիկացի կատարողների ցանկում։ «Rolling Stone» ամսագիրը Ջորդանին ներկայացրել է ռոքնռոլի դարաշրջանի մեծագույն արտիստների իր կազմած ցուցակում։

## Պատմություն
ձախից|մինի|335x335փքս|Ջորդանը Նյու Յորքում, 1946 թվականի հուլիսին
Ջորդանը սկսել է իր գործունեությունը 1930-ական թվականներին՝ որպես բիգ-բենդի ղեկավար, որը սվինգ էր նվագում։ Իր բիգ-բենդի ճանաչվածությունը զիջել է միայն Դյուք Էլլինգտոնի և Քաունթ Բեյսի նվագախմբերին։ 1940-ական թվականներին մշակել է ավելի շատ կամերային, դինամիկ, պարային միախառնված սվինգ, բլյուզ, բուգի-վուգի, այսպես կոչված «ջամփ-բլյուզ» գործեր։ Այդ ժամանակների իր ձայնագրությունները, ինչպիսիք են  «Is You ls or ls You Ain՚t My Baby» (1944) и «Caldonia» (1945), կատարվել են ոչ մեծ՝ հինգից վեց երաժիշտներից կազմված խմբերով։

Ջամփ-բլյուզային գործերում Ջորդանն անդրադարձել է ժամանակակից քաղաքային կյանքի թեմաներին, իր երգերի խոսքերը լի են հումորով և հիմնավորված են, վոկալն էլ առանձնանում է յուրօրինակ մատուցմամբ (առանձին բառերի ճիչ, որոշակի վանկերի «կրճատում» և այլն)։ Երաժշտական առումով շեշտը դրվել է ռիթմիկ հատվածների վրա ( դաշնամուր, հարվածային գործիքներ, էլեկտրակիթառ, էլեկտրական երգեհոն)։ Այս բոլոր նորարարություններով Ջորդանը դարձել է ռոքնռոլի կարևորագույն հիմնադիրը։

## Մեջբերումներ
Երբ Ջեյմս Բրաունին հարցրել են, թե ինչպիսի ազդեցություն է ունեցել Ջորդանը իր վրա, նա պատասխանել է.

## Ծանոթագրություններ

## Գրականություն
* 

## Արտաքին հղումներ
* Պաշտոնական կայքէջ

Կատեգորիա:20-րդ դարի ամերիկացի երգիչներ
Նոլան Գոուլդ

**Նոլան Գոուլդը** (, ), ամերիկացի դերասան, որն առավել հայտնի է Լուկ Դանֆիի դերով` «Ամերիկյան ընտանիք» հեռուստասերիալում։

## Կենսագրություն
### Վաղ կյանք և կրթություն
Գոուլդը ծնվել է Նյու Յորքում ՝ Անժելայի և Էդվին Գոուլդի ընտանիքում։ Նրա ծնունդից կարճ ժամանակ անց ընտանիքը, հոր զինվորական կարիերայի պատճառով տեղափոխվել է Ալաբամա նահանգի Ֆենիքս քաղաք։ Երբ Գոուլդը հինգ տարեկան էր, նրանք տեղափոխվել են Կալիֆոռնիա։ Նա ունի ավագ մեծ եղբայր՝ Էյդանը (ծնվ. 1997 թ.), ով նույնպես դերասան է։

Գոուլդը «Մենսա» ընկերության անդամ է, որը միավորում է բարձր IQ ունեցող մարդկանց։ Նա դպրոցը ավարտել է որպես էքստեռն 13 տարեկանում, իսկ նրա IQ- ն `150 է։  2017 թվականին նա ընդունվել է Հարավային Կալիֆոռնիայի համալսարան, որտեղ ուսումնասիրում է կինեմատոգրաֆիական արվեստը։

### Կարիերա
Գոուլդը իր կարիերան սկսել է երեք տարեկանում ՝ սկսելով հայտնվել գովազդի մեջ։ 2007 թվականից նա խաղացել է ավելի քան 20 ֆիլմերում և սերիաներում, այդ թվում ՝ «Շահույթով ընկերներ», «Մոնտանա», «Հաջողությո՜ւն, Չարլի՛»  այլն։ Նրան առավել մեծ ճանաչում է բերել Լյուկ Դունֆիի դերը ABC հեռուստաալիքի «Ամերիկյան ընտանիք»  կատակերգական սերիալում, որը հեռարձակվել է 2009- 2020-ական թվականներին։

Նա երկու անգամ դարձել է «Երիտասարդ դերասան» մրցանակի դափնեկիր, իսկ  «Ամերիկյան ընտանիք»-ի շոուի դերասանական կազմի հետ, նա արժանացել է «Էկրանի Դերասանների գիլդիայի» չորս մրցանակների ՝ «Լավագույն դերասանական կազմ` կատակերգական սերիալում» անվանակարգում (2011–2014): 2017 թվականի դրությամբ, սերիալի յուրաքանչյուր դրվագի համար նա ստացել է ավելի քան 100,000 դոլար։

## Ֆիլմագրություն
### Կինո

## Ծանոթագրություններ

## Արտաքին հղումներ
* 
* 
* Նոլան Գոուլդը TV Guide-ում

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ֆրանսիսթաուն

**Ֆրանսիսթաուն** (), խոշոր քաղաք Բոտսվանայում ։ Գտնվում է հյուսիսարևելյան շրջանի հարավ-արևելքում՝ Գաբորոնեից 400 կմ հեռավորության վրա։ Բնակչությունը՝ 113 315 մարդ։ (2001 թվականի դրությամբ)։

Քաղաքն ունի միջազգային օդանավակայան և երկաթուղի։ Ֆրանսիսթաունը գտնվում է Լիմպոպո գետի վտակների հարևանությամբ՝ Զիմբաբվեի պետական սահմանից 90 կմ հեռավորության վրա։ Քաղաքը Հարավային Աֆրիկայի ոսկու տենդի  կենտրոնն էր և մինչև այժմ շրջապատված է հին և լքված հանքահորերով ու ոսկի պարունակող հանքաքարերով։

## Պատմություն
Թեև բնակավայրի մասին գրավոր վկայություններն արվել են ոչ վաղ անցյալում, սակայն բանավոր վկայությունները փաստում են, որ Ֆրանսիսթաուն քաղաքը շատ ավելի հին ու հարուստ պատմություն ունի։

1868-ական թվականներին՝ ոսկու տենդի եռուն շրջանում, այստեղ ոսկի է հայտնաբերվել, ինչի հետևանքով բնակավայրը հայտնի է դարձել։ Սկսվել է ոսկու զանգվածային արդյունահանումը, և Ֆրանսիսթաունը դարձել է առևտրային հանգույց Զիմբաբվե և Զամբիա երկրների միջև։

Ներկայիս քաղաքը հիմնադրվել է 1897 թվականին։ Ճանապարհային և երկաթուղային տրանսպորտային ուղիները, հանքարդյունաբերությունը, առևտուրը և գյուղատնտեսությունը քաղաքի տնտեսության հիմնական մասն են կազմում։

## Տնտեսություն
Ֆրանսիսթաունը գտնվում է երկրի գլխավոր օդային և ճանապարհային երթուղու վրա։ Հանքարդյունաբերությունն ու գյուղատնտեսությունը քաղաքի տնտեսության աճի առաջատարներն են։ Հանքային ռեսուրսների արդյունահանման հիմնական ընկերություններն են՝ «Tati Nickel» (պատկանում է «Նորիլսկի նիկել» Ռուսաստանի հանքարդյունաբերական ընկերությանը), որը մշակում է նիկելով, պղինձով և կոբալտով հարուստ հանքավայրերը, Բոտսվանայի մետաղական թափոնների վերամշակման կայանը, որը գտնվում է քաղաքի մերձակայքում (գործում է 2008 թվականից)։ Ֆրանսիսթաունի մեդիատեղեկատվական տարրերից մեկը «Ձայն» թերթն է։

## Կլիմա

## Մշակույթ
Ֆրանսիսթաուն քաղաքում գտնվում է Մարիամ Աստվածածին կաթոլիկ եկեղեցին, որը Ֆրանսիսթաունի թեմի տաճարն է։

## Կրթություն
Ֆրանսիսթաունի մանկավարժական քոլեջը 1973 թվականին դարձավ Բոտսվանայի համալսարանական ճամբարներից մեկը։ Ավագ դպրոցը բացվել է 1978 թվականին և այժմ ունի 1200 ուսանող։ Գոյություն ունի նաև երկու մասնավոր դպրոց՝ Ջոն Մաքենզիի տարրական և հիմնական դպրոց և Քլիֆթոնի տարրական դպրոց։ 2008 թվականի հոկտեմբերի 10-ին Յան ԿԽաման բացել է Ֆրանսիսթաունի տեխնիկական և մասնագիտական կրթության քոլեջը տեխնիկական, արհեստագործական, ինչպես նաև մանկավարժական մասնագիտությունների գծով կադրեր պատրաստելու համար։ Քոլեջը տեղակայված է մի քանի մասնաշենքերում, տարածքը ընդարձակ է, բարեկարգ ու հարմարավետ։

## Պատկերասրահ

Պատկեր:The main square in Francistown (3297095166).jpg|*Ֆրանսիսթաունի գլխավոր փողոցը*
Պատկեր:BR Express 2.jpg|*Քաղաքի ուղևորատար գնացքը*
Պատկեր:One of the main buidlings on the square in Francistown (3296267241).jpg|*Կենտրոնական հրապարակ*


## Ծանոթագրություններ


## Արտաքին հղումներ
* Ավագ միջնակարգ դպրոց
* «Supa Ngwao» թանգարանի պաշտոնական էջը
 

Կատեգորիա:1897 թվականին հիմնադրված բնակավայրեր
Կատեգորիա:Աֆրիկայի բնակավայրեր
Կատեգորիա:Աֆրիկայի քաղաքներ
Կատեգորիա:Բոտսվանայի բնակավայրեր
Կատեգորիա:Բոտսվանայի քաղաքներ
Մայքլ Բաֆեր

**Մայքլ Բաֆեր** (, ), բռնցքամարտի և ըմբշամարտի աշխարհում փորձառու կոնֆերանսիե։ Նա հայտնի է իր թևավոր խոսքով, որը կիրառում է ամեն մարտից առաջ «Let’s get ready to rumble!» («Պատրաստվե՛ք մարտին») և իրեն յուրահատուկ ձևով ներկայացնում է մարզիկներին։ Նա հատուկ հնչերանգով հայտարարում է մարզիկների անունները, ինչը նրա ձայնը ճանաչելի է դարձնում ամբողջ աշխարհում։

Բաֆերն իր հայտնի թևավոր խոսքերը "Let’s get ready to rumble" առաջին անգամ սկսել է կիրառել 1980-ական թվականներից։ Իսկ 1992 թվականից նա նոր շնչով սկսել է կիրառել այն։ ՀԻմա Բաֆերն այդ արտահայտությունն օգտագործում է գովազդային նպատակով՝ զանազան տարբերակներով, օրինակ՝ համակարգչային խաղերում։

## Հետաքրքիր փաստեր
* Աշխատանքային գործունեության ընթացքում վաստակել է շուրջ 400 մլն. դոլար։
* Մայքլ Բաֆերի պապիկը՝ Ջոնի Բաֆը, թեթև քաշային կարգով, եղել է բոքսի աշխարհի չեմպիոն։
* Մայքլի խորթ եղբայրը՝ Մայքլ Բրյուս Բաֆերը, հանդիսանում է UFC բոքսի մրցահարթակի հաղորդավար։
* 1988 թվականին «Homeboy» ֆիլմում խաղացել է մրցահարթակի հաղորդավարի դերը, իսկ գլխավոր դերակատարը Միկի Ռուրկն էր։
* Մայքլ Բաֆերը մարմնավորել է ինքն իրեն «Ռոքի» ֆիլմի չորս սերիաններում՝ «Ռոկի 5», «Ռոկի Բալբոա», «Կրիդ։ Ժառանգությունը Ռոկիի» և «Կրիդ 2».
* Նկարահանվել  է «Մի կատակեք Զոհանի հետ» ֆիլմում։
* Նկարահանվել է «Դամբո» ֆիլմում, հայտարարելով փղիկ Դամբոյի մուտքը կրկես։
* Ձայնագրել է ինքն իրեն «Սիմփսոնները» մուլտսերիալի մի սերիայում։
* Բազմաթիվ անգամներ հրավիրվել է «WCW Monday Nitro» պրոֆեսիոնալ ըմբշամարտի ֆեդերացիայի շոուներին, որպեսզի հայտարարի երեկոյի գլխավոր մենամարտը։
* Մայքլ Բաֆերի ձայնը օգտագործվել է «Askband»խմբի «Մի հարվածից» երգի մեջ։
* 2014 թվականի հունիսի 1-ին դարձել է «THE GOLDEN GLOVES 2: BLACK ENERGY» մրցանակի դափնեկիր բոքսի II միջազգային մրցույթում  և «Ըմբշամարտի ձայնը» անվանակարգում պարգևատրվել է բացառիկ «Ոսկե ձեռնոց» մրցանակով։
* Տարել է ծանր վիրահատություն՝ կոկորդի քաղցկեղի հեռացման ժամանակ։
* ԱՄՆ-ում 2017թվականի  Ֆորմուլա-1 Գրան Պրի մրցանակաբաշխության ժամանակ հայտարարել է մրցարշավի մասանակիցներին։
* 2018 թվականին Ստենլի գավաթի եզրափակչի առաջին խաղից առաջ հայտարարել է «Վեգաս Գոլդեն Նայթս» և «Վաշինգտոն Քեփիթալս» թիմերի մարզիկների անունները։

## Ծանոթագրություններ

## Արտաքին հղումներ
* Официальный сайт Майкла Баффера
* 
* Майкл Баффер: Запись своего первого боя я бы сжег

 
 

Կատեգորիա:20-րդ դարի ամերիկացի դերասաններ
Կատեգորիա:Ամերիկացի լրագրողներ
Ֆրանկոֆոն Ամերիկայի թանգարան

**Ֆրանկոֆոն Ամերիկայի թանգարան** (, մեկենաս (գիտությունների և արվեստների հովանավոր) Ռոլանդ Լըպաժի խնդրանքով անվանվել է Ճեմարանի թանգարան ), Կանադայի ամենահին թանգարանը, գտնվում է Քվեբեկում։ Թանգարանի հիմնադրման նպատակն է եղել Հյուսիսային Ամերիկայում ֆրանսիական մշակույթի ներկայացվածությունն ու զարգացումն ապահովելը։ Թանգարանի հավաքածուի պահպանությունն ու կառավարումը 1995 թվականից ի վեր իրականցվում է Քվեբեկի Քաղաքակրթության թանգարանի () կողմից։ Ֆրանկոֆոն Ամերիկայի թանգարանը Քվեբեկի քաղաքակրթության թանգարանների () համալիրի մաս է կազմում։

## Պատմություն
մինի|ձախից|Քվեբեկի փոքր ճեմարան 1945 թվական: Այդ ժամանակ Կանադայի գավառական բանկը զբաղեցրել է թանգարանի մուտքի մասնաշենքը
Հիմնադրվել է 1663 թվականին մոնսենյոր (արիստոկրատիայի և հոգևորականության բարձր դասի ներկայացուցիչներին տրվող կոչում) Ֆրանսուա դը Մոնմորանսի-Լավալի () կողմից։ Այդ ժամանակից ի վեր Քվեբեկի ճեմարանի շենքերից մեկի հարկի տակ է գտնվել Ֆրանկոֆոն (ֆրանսախոս) Ամերիկայի թանգարանը։ Թանգարանի գործունեության հիմքում եվրոպական կրթական և հոգևոր ավանդույթներն են։ Թանգարանում կարելի է գտնել տարբեր առարկաների հավաքածուներ, որոնք ներառում են զանազան գործիքներ՝ նախատեսված գիտության տարբեր ճյուղերի դասավանդման համար։ Դրանք թվագրվում են սկսած 1806 թվականից։ Դա է պատճառը, որ այս թանգարանը համարվում է Կանադայի ամենահին թանգարանը։
Թանգարանի հյուրասրահը գտնվում է կլոր ճակատամասով շենքում՝ Կոտ դը լա Ֆաբրիք () և Սեն Ֆամիյ () փողոցների խաչմերուկում։ Այդ մասնաշենքը հիմնվել է Քվեբեկի ճեմարանի կողմից 1838 թվականին՝ ըստ ճարտարապետ Թոմաս Բելերժեի () նախագծի։ Մասնաշենքին է միացվել նաև ճեմարանի մատուռը, որն այժմ այլևս սրբատեղի չէ, այլ դարձել է բազմարժեք սրահ, որտեղ իրականցվում են մշակութային միջոցառումներ, համերգներ։ Երբեմն ծառայում է որպես ընդունելությունների կազմակերպման սրահ։

1991 թվականին թանգարանը ձեռնարկել է իր թանգարանային նմուշների թվային գույքագրման գործընթաց։ Մոտ 110000 նմուշ դասակարգվել են հետևյալ հավաքածուներում՝ պատմական, ժողովրդագրական, գիտական նմուշներ, դրամագիտական նմուշներ, գեղարվեստական և դեկորատիվ արվեստի նմուշներ։

1993 թվականին Ճեմարանի թանգարանը պաշտոնապես վերանվանվել է Ֆրանսիական Ամերիկայի թանգարան (), որը, 1995 թվականից ի վեր լինելով Քաղաքակրթության թանգարանի բաղկացուցիչ մաս, հավաքածուների կառավարումը հանձնել է վերջինիս։ 2013 թվականին վերանվանվել է Ֆրանկոֆոն Ամերիկայի թանգարան (()):

## Պատկերանիշ
մինի|կենտրոն|Ֆրանկոֆոն Ամերիկայի թանգարանի պատկերանիշը 2013 թվականի ապրիլից ի վեր

## Ցուցադրություններ
### Մշտական ցուցադրություններ
upright=1|thumb|Թանգարանի մուտքը, կանադացի քահանա, մանկավարժ Ժերոմ Դեմերի պավիլյոնը Քվեբեկի ճեմարանում

* *Քվեբեկի ճեմարանի գործունեությունը*
* *Ճամփորդություն ֆրանկոֆոնների ճանապարհով*

### Վայրեր, որոնք արժե բացահայտել
* Թանգարանի մատուռը և ժյուժե-Սինկլերի () երգեհոնը, Քվեբեկի մայր եկեղեցու () երգեհոնի մանրակրկիտ վերականգնումը տեղի է ունեցել 1753 թվականին։
* Ֆրանկոֆոն Ամերիկայի կենտրոն

## Արտաքին հղումներ
* Թանգարանի պաշտոնական կայք 

## Ծանոթագրություններ

Կատեգորիա:Կանադայի ազգային թանգարաններ
Կատեգորիա:Քվեբեկի մշակույթ
Կատեգորիա:Հյուսիսային Ամերիկայի թանգարաններ
Կատեգորիա:1663 հիմնադրումներ
Կատեգորիա:1663 հիմնադրված թանգարաններ
Կատեգորիա:Ամերիկաների մշակույթ